Document ID: 31970L0157

Reference:
EUR-Lex - 31970L0157 - SK
Dôležité právne oznámenie
|
31970L0157
Úradný vestník L 042 , 23/02/1970 S. 0016 - 0020 Fínske špeciálne vydanie: Kapitola 15 Zväzok 1 S. 0117  Dánske špeciálne vydanie: Série I Kapitola 1970(I) S. 0095  Švédske špeciálne vydanie: Kapitola 15 Zväzok 1 S. 0117  Anglické špeciálne vydanie: Série I Kapitola 1970(I) S. 0111  - 0116 Grécke špeciálne vydanie: Kapitola 13 Zväzok 1 S. 0061  Španielske špeciálne vydanie: Kapitola 13 Zväzok 1 S. 0189  Portugalské špeciálne vydanie Kapitola 13 Zväzok 1 S. 0189
Smernica Radyzo 6. februára 1970o aproximácii právnych predpisov členských štátov o prípustnej hladine hluku a o výfukových systémoch motorových vozidiel(70/157/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže technické požiadavky, ktoré musia motorové vozidlá spĺňať podľa vnútroštátnych právnych predpisov, sa vzťahujú medzi iným aj na povolenú hladinu hluku a na výfukové systémy;keďže tieto požiadavky sa v jednotlivých členských štátoch navzájom líšia; keďže je preto nevyhnutné, aby všetky členské štáty prijali rovnaké podmienky buď ako doplnky k už existujúcim pravidlám, alebo namiesto nich, najmä aby umožnili použitie postupu pri EHS typovom schvaľovaní, ktorý je upravený smernicou Rady [3] zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel, na všetky typy vozidiel,PRIJALA TÚTO SMERNICU:Článok 1Na účely tejto smernice "vozidlo" znamená akékoľvek motorové vozidlo určené na prevádzku na ceste, s karosériou alebo bez nej, s najmenej štyrmi kolesami a s maximálnou konštrukčnou rýchlosťou presahujúcou 25 km/hod, s výnimkou vozidiel, ktoré sa pohybujú po koľajniciach a poľnohospodárskych traktorov a strojov a pracovných strojov.Článok 2Žiadny členský štát nesmie odmietnuť udeliť EHS typové schválenie alebo národné typové schválenie vozidla z dôvodov týkajúcich sa povolenej hladiny hluku alebo výfukového systému, ak jeho hladina hluku alebo výfukový systém spĺňa požiadavky uvedené v prílohe.Článok 3Zmeny a doplnenia nevyhnutné pre úpravu požiadaviek prílohy na zohľadnenie technického pokroku, s výnimkou požiadaviek uvedených v bodoch 1.1 a 1.4.1.4, sa prijmú v súlade s postupom stanoveným v článku 13 smernice Rady o typovom schvaľovaní motorových vozidiel a ich prípojných vozidiel.Článok 41. Členské štáty uvedú do platnosti opatrenia obsahujúce požiadavky potrebné na dosiahnutie súladu s touto smernicou do osemnástich mesiacov po jej oznámení a budú o tom ihneď informovať Komisiu.2. Členské štáty zaistia, že znenie základných ustanovení vnútroštátneho práva, ktoré prijmú v oblasti upravenej touto smernicou, sa oznámia Komisii.Článok 5Táto smernica je adresovaná členským štátom.V Bruseli 6. februára 1970Za radupredsedaP. Harmel[1] Ú. v. ES C 160, 18.12.1969, s. 7.[2] Ú. v. ES C 48, 16.4.1969, s. 16.[3] Ú. v. ES L 42, 23.2.1970, s. 1.--------------------------------------------------PRÍLOHAI. POVOLENÉ HLADINY HLUKUI.1. LimityHladina hluku vozidiel uvedených v článku 1 tejto smernice, keď je meraná podľa podmienok uvedených v tejto prílohe, nesmie presiahnuť tieto hladiny:| Kategória vozidla | Hodnota vyjadrená v dB (A) |I.1.1. | Vozidlá určené na prepravu cestujúcich a najviac s deviatimi miestami vrátane miesta vodiča. | 82 |I.1.2. | Vozidlá určené na prepravu cestujúcich s viac ako deviatimi miestami vrátane miesta vodiča, s maximálnou povolenou hmotnosťou nepresahujúcou 3,5 t. | 84 |I.1.3. | Vozidlá určené na prepravu tovaru, s maximálnou povolenou hmotnosťou nepresahujúcou 3,5 t. | 84 |I.1.4. | Vozidlá určené na prepravu cestujúcich s viac ako deviatimi miestami vrátane miesta vodiča, s maximálnou povolenou hmotnosťou presahujúcou 3,5 t. | 89 |I.1.5. | Vozidlá určené na prepravu tovaru, s maximálnou povolenou hmotnosťou presahujúcou 3,5 t. | 89 |I.1.6 | Vozidlá určené na prepravu cestujúcich s viac ako deviatimi miestami vrátane miesta vodiča, s výkonom motora rovnajúcim sa alebo väčším ako 200 HP DIN. | 91 |I.1.7 | Vozidlá určené na prepravu tovaru alebo materiálov s výkonom motora rovnajúcim sa alebo väčším ako 200 HP DIN a maximálnou povolenou hmotnosťou presahujúcou 12 t. | 91 |I.2. Meracie prostriedkyHluk spôsobený vozidlami sa meria pomocou typu zvukomeru popísaného v Publikácii 179, prvé vydanie (1965), Medzinárodná elektrotechnická komisia.I.3. Podmienky meraniaMerania sa uskutočnia na nezaťažených vozidlách v dostatočne tichej a otvorenej oblasti (okolitý hluk a zvuk vetra najmenej 10 dB (A) pod úrovňou meraného zvuku).Oblasť môže tvoriť napr. otvorený priestor o polomere 50 m s centrálnou časťou o polomere najmenej 20 m, ktorý je prakticky rovný, pokrytý betónom, asfaltom alebo podobným materiálom, bez prachového snehu, vysokej trávy, nespevnenej pôdy alebo škvary.Povrch testovacej dráhy bude taký, aby nespôsoboval nadmerný hluk pneumatík. Táto podmienka sa použije len pri meraní vozidiel v pohybe.Meranie sa vykoná za dobrého počasia a pri malom vetre. Žiadna iná osoba ako pozorovateľ odčítajúci údaje z prístroja sa nesmie zdržiavať blízko vozidla alebo mikrofónu, pretože prítomnosť divákov buď blízko vozidla, alebo mikrofónu, môže značne ovplyvniť odčítanie údajov z prístroja. Zjavné kolísanie ručičky, ktoré sa podľa všetkého nevzťahuje na charakteristiky všeobecnej hladiny zvuku, sa pri odčítaní nebude brať do úvahy.I.4. Metóda meraniaI.4.1. Meranie zvuku vozidiel v pohybe (pre typové schválenie)Na každej strane vozidla sa vykonajú najmenej dve merania. Môžu sa vykonať predbežné merania na účel nastavenia, tieto sa však nebudú brať do úvahy.Mikrofón je situovaný 1,2 m nad úrovňou základne vo vzdialenosti 7,5 m od trajektórie stredovej čiary vozidla, CC, meranej podľa kolmice PP‘ k tejto čiare. (obrázok 1).Dve čiary AA‘ a BB‘ rovnobežné s čiarou PP‘, situované 10 m pred resp. 10 m za touto čiarou, sa vyznačia na testovacej dráhe. Vozidlá sa priblížia k čiare AA‘ stálou rýchlosťou tak, ako je špecifikované nižšie. Škrtiaca klapka sa potom čo najrýchlejšie naplno otvorí a udržiava sa v tejto polohe, až kým zadná časť vozidla [1] neprejde čiaru BB‘; škrtiaca klapka sa potom čo najrýchlejšie uzavrie.Zaznamenaná maximálna hladina zvuku bude predstavovať výsledok merania.I.4.1.1. Vozidlá bez prevodovkyVozidlá sa priblížia k čiare AA‘ stálou rýchlosťou zodpovedajúcou najnižšej z nasledujúcich troch rýchlostí:- otáčky motora rovnajúce sa trom štvrtinám otáčok motora, pri ktorých sa dosiahne maximálny výkon motora,- otáčky motora rovnajúce sa trom štvrtinám maximálnych otáčok motora dovolených regulátorom,- 50 km za hodinu.I.4.1.2. Vozidlá s manuálne ovládanou prevodovkouI.4.1.2.1. – Ak je vozidlo vybavené dvoj, troj alebo štvorstupňovou prevodovou skriňou, musí byť zaradený druhý prevodový stupeň;I.4.1.2.2. – Ak má skriňa viac ako štyri prevodové stupne, musí byť zaradený tretí prevodový stupeň;I.4.1.2.3. – Ak má prevod dvojitý prevodový pomer (rozdeľovacia prevodovka alebo dvojrýchlostné zostavenie zadnej nápravy), musí byť v zábere prevodový stupeň umožňujúci najvyššiu rýchlosť vozidla.Vozidlá sa priblížia k čiare AA‘ stálou rýchlosťou zodpovedajúcou najnižšej z nasledujúcich troch rýchlostí:- otáčky motora rovnajúce sa trom štvrtinám otáčok motora, pri ktorých sa dosiahne maximálny výkon motora;- otáčky motora rovnajúce sa trom štvrtinám maximálnych otáčok motora dovolených regulátorom;- 50 km za hodinu.I.4.1.3. Vozidlá s automatickou prevodovkouVozidlá sa priblížia k čiare AA‘ stálou rýchlosťou zodpovedajúcou najnižšej z nasledujúcich dvoch rýchlostí:- 50 km za hodinu,- tri štvrtiny maximálnej rýchlosti.Ak je možnosť voľby, má sa použiť "bežná" vybraná poloha pri jazde v meste.I.4.1.4. Interpretácia výsledkovI.4.1.4.1. Vzhľadom na nepresnosti meracích prístrojov sa výsledky získané z každého merania stanovia odčítaním 1 dB (A) z nameranej hodnoty.I.4.1.4.2. Merania sa považujú za platné, ak rozdiel medzi dvoma po sebe nasledujúcimi meraniami na tej istej strane vozidla nepresiahne 2 dB (A).I.4.1.4.3. Výsledkom merania bude najvyššia nameraná hladina hluku. Ak by výsledok presahoval o 1 dB (A) maximálne povolenú hladinu hluku pre kategóriu testovaného vozidla, vykonajú sa dve ďalšie merania. Tri zo štyroch takýchto meraní musia vyhovovať predpísaným limitom.+++++ TIFF +++++Meracie polohy pre vozidlá v pohybeI.4.2 Meranie zvuku stojacich vozidielI.4.2.1. Poloha zvukomeruMeranie sa vykoná v bode X (obrázok 2) vo vzdialenosti 7 metrov od najbližšieho povrchu vozidla.Mikrofón je situovaný 1,2 metra nad úrovňou základne.I.4.2.2. Počet meraníVykonajú sa najmenej dve merania.I.4.2.3. Podmienky testovania vozidlaMotor vozidla bez regulátora rýchlosti sa nechá bežať na tri štvrtiny otáčok, pri ktorých sa podľa výrobcu vozidla dosiahne jeho maximálny výkon. Rýchlosť motora v ot/min sa meria pomocou nezávislých prístrojov, napr. valčekového dopravníka a tachometra. Ak je motor vybavený regulátorom zabraňujúcim motoru presiahnuť rýchlosť, pri ktorej vyvinie svoj maximálny výkon, motor sa nechá bežať maximálnou rýchlosťou dovolenou regulátorom.Pred akýmkoľvek meraním sa motor uvedie do svojej normálnej prevádzkovej teploty.I.4.2.4. Interpretácia výsledkovVšetky zaznamenané údaje o hladine zvuku sa uvedú v protokole.Ak je to možné, uvedie sa spôsob výpočtu výkonu motora. Súčasne sa musí uviesť zaťaženie vozidla.Merania sa považujú za platné, ak rozdiel medzi dvoma po sebe nasledujúcimi meraniami na tej istej strane vozidla nepresiahne 2 dB (A).Maximálna zaznamenaná hodnota predstavuje výsledok merania.+++++ TIFF +++++Meracie polohy pre stojace vozidláII. VÝFUKOVÝ SYSTÉM (TLMIČE)II.1 Ak je vozidlo vybavené zariadením určeným na obmedzenie hluku z výfuku (tlmič), uplatnia sa požiadavky bodu II. Ak je motor vybavený vzduchovým filtrom, ktorý je nevyhnutný na zabezpečenie súladu s povolenou hladinou hluku, filter sa považuje za časť tlmiča a požiadavky bodu II sa uplatnia aj na tento filter.II.2. Schéma výfukového systému sa priloží k osvedčeniu o typovom schválení.II.3. Tlmič musí byť označený odkazom na druh a typ, značka musí byť jasne čitateľná a nezmazateľná.II.4. Použitie vláknitého absorpčného materiálu pri zhotovení tlmičov je prípustné, len ak sú splnené nasledujúce podmienky:II.4.1. Vláknitý absorpčný materiál nesmie byť umiestnený na tých častiach tlmiča, cez ktoré prechádzajú plyny.II.4.2 Vhodné zariadenie musí zabezpečiť, aby vláknitý absorpčný materiál bol uchytený na mieste počas celej doby použitia tlmiča.II.4.3 Vláknitý absorpčný materiál musí byť odolný voči teplote najmenej o 20 % vyššej ako prevádzková teplota, ktorá sa môže vyskytnúť v mieste tlmiča, kde sú tieto vláknité absorpčné materiály umiestnené.[1] Ak má vozidlo príves alebo náves, tieto sa pri stanovení, kedy bola čiara BB‘ prekročená, neberú do úvahy.--------------------------------------------------

Summary:
Motorové vozidlá s prívesmi: prípustná hladina hluku
Motorové vozidlá s prívesmi: prípustná hladina hluku
Cieľom tejto smernice je implementácia nariadení Európskej únie o hlučnosti vozidiel na základe úplnej harmonizácie.
AKT
Smernica Rady 70/157/EHS zo 6. februára 1970 o aproximácii právnych predpisov členských štátov o prípustnej hladine hluku a o výfukových systémoch motorových vozidiel (Úradný vestník EÚ L 42, 23.2.1970).
SÚHRN
Smernice sa vzťahujú na akékoľvek motorové vozidlo určené na prevádzku na ceste, s karosériou alebo bez nej, s najmenej štyrmi kolesami a s maximálnou konštrukčnou rýchlosťou presahujúcou 25 km/hod, s výnimkou vozidiel, ktoré sa pohybujú po koľajniciach a poľnohospodárskych a lesných traktorov a všetkých mobilných strojov.
Smernice stanovujú hranice hladiny hluku pre mechanické časti a výfukové systémy príslušných vozidiel. Limitné hodnoty hluku sa pohybujú v rozmedzí od 74 dB(A) v prípade motorových vozidiel do 80 dB(A) v prípade vozidiel s vysokým výkonom určených na prepravu tovaru.
Prípustné hodnoty sú stanovené pre konkrétne kategórie vozidiel:
autá;
vozidlá verejnej dopravy;
vozidlá určené na prepravu tovaru.
Počnúc 1. októbrom 1994 sa od členských štátov vyžaduje uverejnenie hodnôt hladín hluku na účely typového schválenia.
Preto členské štáty nesmú z dôvodov týkajúcich sa prípustnej hladiny hluku a výfukového systému:
odmietnuť registráciu alebo zakázať predaj, uvedenie na trh alebo použitie vozidiel, ktoré spĺňajú ustanovenia smernice;
zakázať uvedenie výfukového systému alebo akejkoľvek technickej jednotky na trh, ak zodpovedá typu, ktorému bolo udelené typové schválenie.
Daňové stimuly udeľované členskými štátmi na podporu dodržiavania nových limitných hodnôt v predstihu sa môžu povoliť, ak sú:
nediskriminačné;
na určitú dobu;
v takej výške, ktorá je významne nižšia ako náklady na namontované vybavenie;
uplatňované pri vozidlách s vybavením, ktoré umožňuje vopred splniť budúce európske normy.
Postup typového schválenia pre každý typ vozidla, výfukového systému a technickej jednotky (tlmič a náhradný výfukový systém):
žiadosť o typové schválenie podľa EHS podáva výrobca alebo jeho oprávnený zástupca;
musí obsahovať informácie, ktoré vyžadujú aktuálne smernice;
musia sa vykonať rôzne testy typového schválenia;
v prípade, ak typ vozidla, výfukového systému alebo technickej jednotky spĺňa požiadavky testu, príslušný orgán daného členského štátu vydá certifikát typového schválenia podľa EHS.
Táto smernica sa zrušuje nariadením (EÚ) č. 540/2014 s účinnosťou od 30.6.2027.
REFERENCIE
Akt
Nadobudnutie účinnosti
Termín transpozície v členských štátoch
Úradný vestník Európskej únie
Smernica 70/157/EHS
10.2.1970
10.8.1971 - 1.7.1973
Ú. v. EÚ L 42, 23.2.1970
Pozmeňujúci(-e) a doplňujúci(-e) akt(-y)
Nadobudnutie účinnosti
Termín transpozície v členských štátoch
Úradný vestník Európskej únie
Smernica 73/350/EHS
16.11.1973
-
Ú. v. EÚ L 321, 22.11.1973
Smernica 77/212/EHS
10.3.1977
31.3.1977
Ú. v. EÚ L 66, 12.3.1977
Smernica 81/334/EHS
28.4.1981
31.12.1981
Ú. v. EÚ L 131, 18.5.1981
Smernica 84/372/EHS
5.7.1984
30.9.1984
Ú. v. EÚ L 196, 26.7.1984
Smernica 84/424/EHS
4.9.1984
31.12.1984
Ú. v. EÚ L 238, 6.9.1984
Smernica 87/354/EHS
29.6.1987
31.12.1987
Ú. v. EÚ L 192, 11.7.1987
Smernica 89/491/EHS
25.7.1989
1.1.1990
Ú. v. EÚ L 238, 15.8.1989
Smernica 92/97/EHS
16.11.1992
30.6.1993
Ú. v. EÚ L 371, 19.12.1992
Smernica 96/20/EHS
3.5.1996
30.9.1996
Ú. v. EÚ L 92, 13.4.1996
Smernica 99/101/ES
17.1.2000
31.3.2000
Ú. v. EÚ L 334, 28.12.1999
Smernica2007/34/ES
5.7.2007
5.7.2007
Ú. v. EÚ L 155, 15.6.2007
Smernica 2013/15/EÚ
1.7.2013
1.7.2013
Ú. v. EÚ L 158, 10.6.2013
SÚVISIACI AKT
Nariadenie Európskeho parlamentu a Rady (EÚ) č. 540/2014 o hladine zvuku motorových vozidiel a o náhradných systémoch tlmenia hluku a zmene smernice 2007/46/ES a o zrušení smernice 70/157/EHS (Úradný vestník EÚ L 158, 27.5.2014).
Posledná aktualizácia: 02.07.2014